CELEX: 52011XG0122(01)
Language: mt
Date: 2011-01-22 00:00:00
Title: Konklużjonijiet tal-Kunsill dwar ir-Rapport Speċjali Nru 4/2010 tal-Qorti Ewropea tal-Awdituri: “Hemm probabbiltà li t-tfassil u l-ġestjoni tal-iskema ta’ mobbiltà tal-programm Leonardo da Vinci jwasslu għal riżultati effettivi?”

22.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 22/1
            
         Konklużjonijiet tal-Kunsill dwar ir-Rapport Speċjali Nru 4/2010 tal-Qorti Ewropea tal-Awdituri:
   “Hemm probabbiltà li t-tfassil u l-ġestjoni tal-iskema ta’ mobbiltà tal-programm Leonardo da Vinci jwasslu għal riżultati effettivi?”
   2011/C 22/01
   IL-KUNSILL TAL-UNJONI EWROPEA,
   WARA LI KKUNSIDRA l-konklużjonijiet tal-Kunsill dwar it-titjib tal-eżami ta' rapporti speċjali mfasslin mill-Qorti tal-Awdituri fil-kuntest tal-proċedura ta' kwittanza (1);
   WAQT LI JFAKKAR li Leonardo da Vinci huwa subprogramm tal-Programm ta' Tagħlim Tul il-Ħajja (2007-2013), li l-implimentazzjoni u l-monitoraġġ tiegħu huma ta' responsabbiltà ġenerali tal-Kummissjoni Ewropea f'kooperazzjoni mal-awtoritajiet nazzjonali;
   U WAQT LI JAGĦRAF li l-proġetti dwar il-mobbiltà jikkostitwixxu l-akbar parti ta' dak is-subprogramm;
   
               1.
            
            
               JILQA' r-Rapport Speċjali Nru 4/2010 tal-Qorti Ewropea tal-Awdituri li jivvaluta t-tfassil u l-ġestjoni tal-iskema ta’ mobbiltà Leonardo da Vinci taħt il-Programm ta' Tagħlim Tul il-Ħajja (2).
            
         
               2.
            
            
               JIEĦU NOTA tat-tweġibiet tal-Kummissjoni Ewropea li jakkumpanjaw ir-rapport.
            
         
               3.
            
            
               IFAĦĦAR l-azzjoni diġà mwettqa biex jitjieb l-approċċ tal-Kummissjoni għall-ġestjoni tal-programm Leonardo da Vinci.
            
         
               4.
            
            
               JAGĦRAF il-konklużjoni ġenerali tal-Qorti tal-Awdituri li, filwaqt li għad jeħtieġ li jsiru aktar sforzi sabiex jitjieb il-funzjonament tal-iskema ta’ mobbiltà Leonardo da Vinci, it-tfassil u l-ġestjoni tal-iskema jistgħu tassew iwasslu għal riżultati effettivi.
            
         
               5.
            
            
               MADANKOLLU JAPPROVA r-rakkomandazzjonijiet li jinsabu fir-rapport tal-Qorti u JISTIEDEN LILL-KUMMISSJONI biex, fir-rigward ta' programmi kemm attwali kif ukoll futuri:
               
                           a)
                        
                        
                           ittejjeb is-sistema għar-rappurtar dwar ir-riżultati tal-programm Leonardo da Vinci, u tistabbilixxi sistema komprensiva biex jitkejjel l-impatt tiegħu filwaqt li jiġi minimizzat il-piż amministrattiv ġenerali, b'mod partikolari billi jiġu ffinalizzati l-applikazzjonijiet u l-istrumenti rilevanti mingħajr aktar dewmien;
                        
                     
                           b)
                        
                        
                           tipprovdi lill-awtoritajiet nazzjonali b'rispons aktar kwalitattiv bil-għan li tingħata viżjoni konċiża tal-implimentazzjoni nazzjonali u jiġu enfasizzati l-punti sodi u dawk dgħajfin;
                        
                     
                           c)
                        
                        
                           ittejjeb il-proċedura ta' valutazzjoni tal-applikazzjonijiet, pereżempju billi tiżviluppa aktar il-manwal ta' valutazzjoni għall-evalwaturi, u billi tevalwa l-kost-effettività tal-kontrolli ta' valutazzjoni fuq l-applikazzjonijiet meta twettaq iż-żjarat tagħha ta' monitoraġġ tal-kwalità u tal-impatt fil-pajjiżi parteċipanti;
                        
                     
                           d)
                        
                        
                           ittejjeb is-sistema tagħha ta' monitoraġġ tal-kwalità u tal-impatt u tikkoordina dan mar-rappurtar annwali dwar l-attivitajiet li qed jitwettqu bħalissa mill-aġenziji nazzjonali, waqt li tagħmel ħilitha biex tevita kwalunkwe żieda fl-ammont tax-xogħol tagħhom;
                        
                     
                           e)
                        
                        
                           tallinja l-istruttura tal-programm ta' ħidma u r-rapport annwali, biex ikunu jistgħu jiġu mqabbla r-riżultati mal-prestazzjoni ppjanata;
                        
                     
                           f)
                        
                        
                           tesplora l-alternattivi biex jiġi żgurat strument faċli biex jintuża u effikaċi għat-tfittix ta' imsieħba mfassla biex jiffaċilita l-preżenza ta' parteċipanti barranin;
                        
                     
                           g)
                        
                        
                           tinforma lill-Kunsill sa mhux aktar tard minn Ġunju 2012 bil-progress li jkun sar fl-implimentazzjoni ta' dawn ir-rakkomandazjonijiet.
                        
                     
         
               6.
            
            
               JISTIEDEN KEMM LILL-ISTATI MEMBRI U KEMM LILL-KUMMISSJONI biex jieħdu kont tar-rakkomandazzjonijiet li jinsabu fir-rapport speċjali fil-kuntest aktar ġenerali tat-tħejjijiet għal, u d-diskussjonijiet dwar, il-ġenerazzjoni li jmiss ta' programmi tal-UE fil-qasam tal-edukazzjoni u t-taħriġ.
            
         
      (1)  Dok.7515/00 FIN 127 tat-3 ta' April 2000 + COR1, tat-12 ta' April 2000.
   
      (2)  Rapport Speċjali Nru 4/2010: Hemm probabbiltà li t-tfassil u l-ġestjoni tal-iskema ta’ mobbiltà tal-programm Leonardo da Vinci jwasslu għal riżultati effettivi? (Dok. 14619/10 FIN 452 EDUC 160 SOC 624, tas-7 ta' Ottubru 2010.)